Diari Oficial de la Generalitat Valenciana


Sumari del DOGV 3809, del 07-08-2000 (2000/6543)

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/6543


Data del document
:   20-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració local
    * instal·lació esportiva

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant. [2000/F6543]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Diputació Provincial d'Alacant, l'1 de juny de 2000, un protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0481/2000, i que figura com a annex d'aquesta resolució.
  
València, 20 de juliol de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant.
  
València, 1 de juny de 2000
  
Reunits
  
D'una part, el senyor Manuel Tarancón Fandos, conseller de Cultura, Educació i Ciència de la Generalitat Valenciana, que actua en virtut de les funcions que li corresponen per l'article 35 de la Llei 5/1983, de 30 de desembre, del Govern Valencià, i està especialment autoritzat pel Ple del Consell per a este acte per Acord del Govern Valencià de data 30 de maig de 2000.
  
D'una altra part, el senyor Julio de España Moya, president de la Diputació Provincial d'Alacant, en nom i representació d'esta, facultat per a este acte per l'Acord del Ple adoptat en la sessió del dia 6 d'abril de 2000.
  
Exposen
  
1. Que el Govern Valencià, en la reunió del dia 3 de juny de 1997, va manifestar que la construcció, modernització i ampliació de les instal·lacions esportives és una competència compartida per ambdós administracions, i autoritza la consellera de Benestar Social a firmar el conveni marc de col·laboració amb la Diputació Provincial.
  
2. En data 28 de juliol de 1997 es va firmar el conveni marc per a l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial d'Alacant, que ha tingut el seu reflex en els convenis singulars de col·laboració subscrits entre la Conselleria de Benestar Social de la Generalitat Valenciana, la Diputació Provincial d'Alacant i els ajuntaments beneficiaris del pla, la clàusula tercera dels quals establia l'aportació de la Generalitat Valenciana d'acord amb les següents anualitats:
  
3599 500.837.000 PTA
  
5150 385.857.000 PTA
  
Total 443.239.913 PTA
  
El finançament anava a càrrec de la línia 7.03 del programa 457.10 dels pressupostos de la Generalitat Valenciana.
  
3. Que en data 14 d'octubre de 1998 es va firmar un protocol addicional al conveni marc, que prorrogava la seua vigència fins al 31 de desembre de 1999 i distribuïa el finançament d'acord amb les següents anualitats:
  
1997 0 PTA
  
0767 311.985.312 PTA
  
1069 816.667.688 PTA
  
Total 883.592.495 PTA
  
El finançament anava a càrrec de la línia 7.03 del programa 457.10 dels pressupostos de la Generalitat Valenciana.
  
4. Que en data 30 de desembre de 1999 es va firmar un protocol addicional al conveni marc, que prorrogava la seua vigència fins al 31 de desembre de l'any 2002 i distribuïa el finançament d'acord amb les següents anualitats:
  
1997 0 PTA
  
5069 767.645.123 PTA (848.155,03 euros)
  
1999 89.451.481 PTA (218.661,34 euros) (aplicació 62.85.689.24)
  
2929 444.803.605 PTA (1.064.053,50 euros) (aplicació 88.24.997.26)
  
2000 32.389.986 PTA (466.890,28 euros)
  
2868 930.760.109 PTA (1.131.742,51 euros)
  
5238 887.445.440 PTA (852.237,81 euros)
  
Economia 93.603.949 PTA (226.356,37 euros)
  
Total 647.896.454 PTA (4.808.096,84 euros)
  
L'aportació de la Conselleria de Benestar Social es va finançar a càrrec de la línia de subvenció 7.03, del programa pressupostari 457.10, Foment de l'Activitat Esportiva, aplicació pressupostària 25.90.042.91.6.
  
L'aportació de la Conselleria de Cultura, Educació i Ciència es va finançar a càrrec de la línia de subvenció 7.03, del programa pressupostari 457.10, Foment de l'Activitat Esportiva, aplicació pressupostària 22.11.234.47.2, dels pressupostos de la Generalitat Valenciana per a 1999 i el seu equivalent per als anys 2000, 2001 i 2002. Les aportacions estan condicionades a l'existència de crèdit adequat i suficient en els pressupostos que s'aprovaren per als dits exercicis.
  
5. Els pressupostos de la Generalitat Valenciana per a l'exercici han incorporat en la línia de subvenció 7.03 del programa 457.10 crèdit suficient per a poder afrontar el desenrotllament del pla.
  
6. S'ha realitzat un detallat estudi dels processos d'execució, en la data actual, de cada una de les obres conveniades, en desenrotllament del pla d'instal·lacions esportives 1997/1998, a l'empara del conveni marc subscrit a fi d'adequar la realitat de cada situació a les disponibilitats de crèdit actual.
  
Dels resultats obtinguts es considera necessari, per tant, procedir al reajustament previst en el conveni marc firmat, a fi d'adequar les dites anualitats a les previsions d'execució de les obres subvencionades, prenent en consideració l'article 29.5 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
7. El present acord és un protocol addicional al conveni marc subscrit entre la Conselleria de Benestar Social de la Generalitat Valenciana i la Diputació Provincial d'Alacant en data 28 de juliol de 1997.
  
Clàusules
  
Primera
  
Es prorroga la vigència del conveni marc de col·laboració subscrit el 28 de juliol de 1997, per a l'execució d'instal·lacions esportives, entre la Conselleria de Benestar Social i la Diputació Provincial d'Alacant, fins al 31 de desembre de l'any 2001. La seua eficàcia queda condicionada a l'existència de crèdit adequat i suficient en els corresponents pressupostos.
  
Segona.
  
L'aportació de la Generalitat Valenciana per al finançament de les obres objecte del Conveni Marc es distribuirà d'acord amb les següents anualitats:
  
1997 0 PTA.
  
6178 043.538.123 PTA. (848.155,03 euros)
  
1999 30.898.973 PTA. (218.661,34 euros) (aplicació 69.87.833.50)
  
3935 223.083.605 PTA.. (1.064.053,50 euros) (aplicació 75.47.708.59)
  
2000 32.108.060 PTA. (466.890,28 euros)
  
3600 749.237.109 PTA. (1.131.742,51 euros)
  
8975 076.969.440 PTA. (852.237,81 euros)
  
Economia 21.491.814 PTA. (226.356,37 euros)
  
TOTAL 567.694.179.VXO (4.808.096,84 euros)
  
Les aportacions es finançaran a càrrec de la línia de subvenció 7.03, del programa pressupostari 457.10, Foment de l'Activitat Esportiva, aplicació pressupostària 95.59.982.68.6, dels pressupostos de la Generalitat Valenciana per a l'any 2000 i el seu equivalent per a l'any 2001. L'aportació està condicionada a l'existència de crèdit adequat i suficient en el pressupost que s'aprove per al dit exercici.
  
Tercera
  
S'autoritza el conseller de Cultura, Educació i Ciència al reajustament de les anualitats vigents dels convenis singulars subscrits en execució del pla d'instal·lacions esportives corresponent a la província d'Alacant, d'acord amb allò que s'ha establit en les anteriors clàusules del present protocol.
  
Quarta
  
A proposta de la Comissió Mixta per al Desenrotllament del Pla d'Instal·lacions Esportives 1997/1998 i per a poder donar-li complida finalització, es tindrà en compte que els projectes d'execució d'obra tipus A, B o C que no estiguen adjudicats per l'òrgan de contractació que procedisca abans del 30 de juny de 2000, es consideraran exclosos del pla, i això serà motiu de resolució automàtica del conveni firmat.
  
I estant conformes ambdós parts amb el contingut del present document, es firma en quatre exemplars al lloc i en la data indicats abans.
  
El conseller de Cultura, Educació i Ciència
  
Manuel Tarancón Fandos
  
El president de la Diputació Provincial d'Alacant
  
Julio de España Moya